4. számú melléklet

**MEGSZÜNTETŐ OKIRAT**

**Az Erzsébetvárosi Közösségi Ház megszüntetéséről**

( tervezet)

Az államháztartásról szóló 2011. évi CXCV. törvény ( a továbbiakban Áht.) 11.§-a alapján, továbbá figyelemmel az államháztartás működési rendjéről szóló 368/2011. (XII. 31.) Korm. rendelet 14. §-ában foglaltakra Budapest Főváros VII. kerület Erzsébetváros Önkormányzat az Erzsébetvárosi Közösségi Ház, mint költségvetési szerv megszüntető okiratát az alábbiak szerint adja ki:

**1. A megszűnő költségvetési szerv:**

Neve: Erzsébetvárosi Közösségi Ház

Székhelye: 1074 Budapest, VII. Wesselényi utca 17

2. **Irányító szervének neve, székhelye:**

Budapest Főváros VII. kerület Erzsébetváros Önkormányzat Képviselő-testülete

1073 Budapest, Erzsébet krt. 6.

**3. Megszüntető szerv neve, székhelye:**

Budapest Főváros VII. kerület Erzsébetváros Önkormányzat Képviselő-testülete

1073 Budapest, Erzsébet krt. 6.

**4. A megszűnő költségvetési szerv megszűnésének időpontja:**

2012. augusztus 31.

**5. A költségvetési szerv megszűntetéséről rendelkező határozat:**

Budapest Főváros VII. kerület Erzsébetváros Önkormányzat Képviselő-testülete ………….. számú határozata

**6. A költségvetési szerv megszűnésének módja:**

Az államháztartásról szóló 2011. évi CXCV. törvény 11.§-a alapján az intézmény jogutód nélkül szűnik meg.

**7. A költségvetési szerv megszűnésének oka:**

A költségvetési szerv által ellátott közfeladat más módon, más szervezeti formában hatékonyabban látható el.

**8. A megszűnő költségvetési szerv jogszabályban meghatározott közfeladata, a  
 közfeladat ellátásának jövőbeni módja:**

A helyi önkormányzatokról szóló 1990. évi LXV. törvény 8.§ (1) bekezdésében szereplő feladatok közül a közösségi tér biztosítása, közművelődési tevékenység támogatása.

910502 Közművelődési intézmények, közösségi színterek működtetése

910501 Közművelődési tevékenységek és támogatások

900400 Kulturális műsorok, rendezvények, kiállítások szervezése

A megszűnő költségvetési szerv közfeladatait a továbbiakban az önkormányzat kizárólagos tulajdonában lévő ERöMŰVHÁZ Erzsébetvárosi Összevont Művelődési Központ Nonprofit Felelősségű Társaság (a továbbiakban ERöMŰVHÁZNonprofit Kft) Székhelye: 1074 Budapest, Wesselényi utca 17. látja el.

**9. Rendelkezés a vagyoni jogok és kötelezettségek tekintetében:**

**9.1. A megszűnő szerv vagyona:**

Budapest VII. kerület 34482 helyrajzi számú 1164 m2 –1074 Budapest, VII. Wesselényi utca 17 sz. alatti felépítményes ingatlan ingyenes használata, valamint vagyonértékű jogok, tárgyi eszközök (gépek, berendezések, felszerelések, stb.) állóeszközleltár szerint.

**9.2.** A megszüntetett költségvetési szerv nem magánjogi jogai és kötelezettségei a jövőre nézve megszűnnek azzal, hogy a megszűnés napján fennálló kötelezettségek teljesítéséért és követelések beszedéséért Budapest Főváros VII. kerület Erzsébetváros Önkormányzat felel.

**9.3.** A megszüntetett költségvetési szerv vagyona, valamint a használatba adott vagyon feletti rendelkezési, illetve a vagyonkezelői joga és kötelezettségei 2012. szeptember 01. napjától Budapest Főváros VII. kerület Erzsébetváros Önkormányzatot illeti meg.

**10. A megszűnő költségvetési szerv foglalkoztatottjaira vonatkozó rendelkezések*:***

A megszűnő költségvetési szervvel közalkalmazotti jogviszonyban álló munkavállalók közalkalmazotti jogviszonya 2012. augusztus 31. napján a közalkalmazottak jogállásáról szóló 1992. évi XXXIII. törvény 25/A. § (8) bekezdése szerint megszűnik, és a megszűnést követő nappal e munkavállalók, illetőleg a megszűnő költségvetési szerv közfeladatainak ellátását átvevő, kizárólagos önkormányzati tulajdonú nonprofit gazdasági szervezet, mint új munkáltató között munkaviszony létesül.

**11. A megszűnő költségvetési szerv kötelezettségvállalásával kapcsolatos rendelkezések*:***

11.1. A megszűnő költségvetési szerv működéséhez elengedhetetlenül szükséges kötelezettséget 2012. augusztus 31-ig a 2012. évre jóváhagyott költségvetési előirányzatainak időarányos mértékéig vállalhat.

11.2. A megszűnő költségvetési szerv fel nem használt költségvetési előirányzatait a megszüntető szerv 2012. augusztus 31-ei fordulónappal elvonja.

11.3. Az államháztartás szervezetei beszámolási és könyvvezetési kötelezettségének sajátosságairól szóló 249/2000.(XII. 24.) Korm. rendelet 7. §-a alapján elkészítendõ éves költségvetési beszámoló fordulónapja 2012. augusztus 31.

Az eszközök és források leltározásáért, az éves költségvetési beszámoló elkészítéséért, a vagyonátadás lebonyolításáért az intézményvezető felelős.

**12. A megszűnő költségvetési szerv azonosító adatai:**

**Államháztartási szakágazat: 932900**

**PIR törzsszám: 507192000**

**Államháztartási egyedi azonosító: 507192**

**Adószám : 15507194-2-42**

**Statisztikai számjel: 15507194-9329322-01**

**Kincstári számla száma: OTP 11784009-15507194**

**Záradék:**

A költségvetési szerv megszüntető okiratát Budapest Főváros VII. kerület Erzsébetváros Önkormányzat Képviselő-testület……….…/2012. ( ) számú határozattal fogadta el.

Budapest, 2012. ……………………

Vattamány Zsolt

polgármester

A záradékot ellenjegyzem:

**dr. Gotthard Gábor**

jegyző