1. számú melléklet

**Vagyongazdálkodási feladat-ellátási szerződés**

**zöldterületek fenntartásával kapcsolatos feladatok ellátására**

mely létrejött egyrészről **Budapest Főváros VII. kerület Erzsébetváros Önkormányzata** (1073 Budapest, Erzsébet krt. 6. képviseli: Vattamány Zsolt polgármester) mint Megrendelő (a továbbiakban **Önkormányzat**),

másrészről **EVIKINT Intézményi Műszaki Gondnoki és Településüzemeltetési Korlátolt Felelősségű Társaság (székhelye:** 1071 Budapest, Damjanich u. 12., Képviseli: ………….., adószáma: …………

cégjegyzék száma: ……….) mint **feladatellátást végző** (továbbiakban: **EVIKINT Kft**.)

között a mai napon az alábbi feltételek szerint :

**Preambulum:**

Budapest Főváros VII. kerület Erzsébetváros Önkormányzat az EVIKINT Intézményi Műszaki Gondnoki és Településüzemeltetési Korlátolt Felelősségű Társaság felett - az EVIKVÁR Erzsébetvárosi Vagyon- és Ingatlankezelő Városgondnoksági Kft. (székhely: 1073 Budapest, Erzsébet krt.6., cg: 01-09-974169) alapítón át közvetetten – meghatározó befolyást gyakorol.

A jelen szerződés tárgyát képező feladatellátás a Budapest Főváros VII. kerület Erzsébetváros Önkormányzata tulajdonában és fenntartásában lévő zöldterületek és zöldfelületek (ideértve: fásított köztér, közkert, közpark, közterületi zöldfelület, játszótér, utcai fasor és azt kísérő zöldsáv) megóvásával, fenntartásával, fejlesztésével, gondozásával kapcsolatos szolgáltatások vonatkozásában kerül meghatározásra.

Az EVIKINT Kft. a Budapest Főváros VII. kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló 11/2012. (III.26.) önkormányzati rendelete szerint a jelen szerződés tárgyát képező szolgáltatások elvégzését kizárólagos jog alapján jogosult teljesíteni.

1. A szerződés tárgya

Önkormányzat megrendeli, az EVIKINT Kft. elvállalja

* 1. a Budapest VII. kerület területén található önkormányzati tulajdonú zöldterületek fenntartási munkálatait jelen szerződés mellékletét képező Műszaki leírásban (amely magában foglalja az Éves Fenntartási Tervet is) részletesen meghatározott műszaki tartalom, valamint a jelen okiratban foglalt feltételek szerint.
     1. Jelen szerződés tárgyát képezik a zöldterület-fenntartási munkákhoz kapcsolódó egyéb szakipari munkák és a parkberendezések folyamatos ellenőrzési és karbantartási feladatok ellátása is.
  2. EVIKINT Kft. kötelezettséget vállal arra, hogy a Műszaki leírásban és az Éves Fenntartási Tervben foglalt munkafolyamatokat az ott írt gyakorisággal a szerződés időtartama alatt rendszeresen, I. osztályú minőségben és I. osztályú anyagok felhasználásával végzi el.
  3. EVIKINT Kft. által elvállalt fenntartási munka oszthatatlan.
  4. Felek rögzítik, hogy az Önkormányzat az Éves Fenntartási Tervben szereplő mennyiségektől +30%-kal eltérhet 3.1. pontban meghatározott keretösszeg erejéig.

1. A szerződés időtartama

Jelen szerződés az aláírás napján lép hatályba és 2013. augusztus 24. napjáig tart.

1. Feladat-ellátási díj
   1. Az 1.) pont szerinti zöldterületi fenntartási munkák díját a szerződés 2. pontjában meghatározott teljes időtartamra mindösszesen: 58.000.000.+ÁFA, azaz ötvennyolcmillió forint plusz általános forgalmi adó keretösszegben határozzák meg, azzal, hogy a jelen szerződés mellékletét képező Műszaki leírás tartalmazza az egyes munkák díját.

A fenti keretösszegből 20.542.000,- Ft + áfa, azaz húszmillió-ötszáznegyvenkettőezer Ft a 2012-re vonatkozó, 37.458.000,- Ft, azaz harminchétmillió-négyszázötvennyolcezer Ft a 2013-ra vonatkozó keretösszeg.

A keretösszeg magában foglalja az Éves Fenntartási Tervben meghatározott valamennyi munkafolyamat elvégzésének teljes körű költségeit, amelyek az 1.) pontban részletesen körülírt fenntartási munkák szakszerű megvalósításához szükségesek, továbbá magában foglalja az Önkormányzat által rendelkezésre tartott tartalékkeret összegét is, amely az 1.) pont szerinti fenntartási munkák teljesítése során az időjárási körülmények miatti, a rongálásból eredő, vagy egyéb, előre nem látható fenntartási feladatok megvalósítására nyújt fedezetet. A tartalékkeret fel nem használt része az Önkormányzatot illeti.

* 1. A 3.1. pontban hivatkozott tartalékkeret tételes elszámolású, annak terhére kizárólag az Önkormányzat helyszíni felelős képviselőjének előzetes írásbeli jóváhagyásával, és az melléklet szerinti Műszaki leírásban (Éves Fenntartási Tervben) meghatározott egységárakon történhet munkavégzés.

1. Fizetési feltételek
   1. Önkormányzat a zöldterület-fenntartási munkák ellenértékét utólag, a Műszaki leírás alapul vételével a tárgyhónapban igazoltan elvégzett teljesítésről kiállított számla alapján havonta, az igazolt teljesítést követően benyújtott számla ellenében utalja át az EVIKINT Kft. ………………. Bank …..rt-nél vezetett ……………………………… pénzforgalmi számú számlájára.
   2. Az EVIKINT Kft. köteles a tárgyhónapot követő hónap 8. napjáig a Műszaki leírás alapulvételével készített írásbeli teljesítési összesítőt küldeni az Önkormányzat részére. Az Önkormányzat az EVIKINT Kft. által megküldött teljesítési összesítőt köteles a kézhezvételt követő 5 munkanapon belül elbírálni.
   3. Az EVIKINT Kft. kizárólag az Önkormányzat által aláírt teljesítést igazoló jegyzőkönyv illetve teljesítés-igazolás alapján jogosult és köteles a tárgyhavi számláját kiállítani.
   4. Az Önkormányzat köteles a teljesítési jegyzőkönyv vagy teljesítési igazolás alapján kiállított számlát 15 napon belül kiegyenlíteni.
2. Kötbér
   1. EVIKINT Kft. késedelmesen teljesít, ha
      1. jelen okiratban, vagy az Éves Fenntartási Tervben megállapított, vagy a szolgáltatás rendeltetéséből kétségtelenül megállapítható teljesítési határidő eredménytelenül eltelt,
      2. bármely zöldterület-fenntartással kapcsolatos kötelezettségét Önkormányzatnak a munkanaplóba tett írásbeli felszólítására 24 órán belül nem kezdi meg és azt a munkanaplóban előírt határidő alatt nem teljesíti.
   2. EVIKINT Kft. késedelmes teljesítése esetén napi 15.000 Ft késedelmi kötbért tartozik az Önkormányzat részére megfizetni.
   3. A kötbér összegét az Önkormányzat minden további engedély, vagy nyilatkozat nélkül jogosult az EVIKINT Kft. esedékes számlájának terhére érvényesíteni, abból közvetlenül levonni.
   4. EVIKINT Kft. 15 napot meghaladó késedelme esetén Önkormányzat jogosult a szerződést – EVIKINT Kft. szerződésszegése miatt – azonnali hatállyal felmondani.
   5. EVIKINT Kft. szerződésszegése esetén Önkormányzat a kötbért meghaladó kárát is érvényesítheti.
3. Hibás teljesítés
   1. EVIKINT Kft. az 1.) pont szerinti zöldterület-fenntartási munkákat szerződésszerűen, a szakmai írott és íratlan szabályoknak megfelelően, I. osztályú minőségben és az Éves Fenntartási Tervben foglaltak maradéktalan betartásával folyamatosan köteles teljesíteni.
   2. EVIKINT Kft. hibásan teljesít, ha az Éves Fenntartási Tervben felsorolt munkafolyamatokat
4. nem, vagy csak részben,
5. nem a növénytermesztés- és ápolás által megkívánt optimális időszakban,
6. nem az előírt gyakorisággal, mennyiségben és minőségben végzi el.
7. az adott parkban lévő játszószerek folyamatos ellenőrzési és karbantartási feladatait nem az MSZ-EN 1176-1-7, MSZ-EN 1177 szabványok szerint teljesíti,
8. nem biztosítja napi 8 órában az 5 fő parkgondnokot a Műszaki leírásban meghatározott helyszíneken,
9. a parkgondnokok a Műszaki leírásban meghatározott feladatait nem vagy csak részben teljesítik.
   1. Önkormányzat az EVIKINT Kft. hibás vagy hiányos teljesítése esetén a hiba felfedezése után a lehető legrövidebb időn belül, a munkanaplóba történő bejegyzés formájában köteles kifogásait az EVIKINT Kft.-vel közölni és egyidejűleg – megfelelő határidő kitűzésével – írásban felszólítani a kijavításra, vagy a kicserélésre.
      1. EVIKINT Kft. az írásbeli felszólítást követő 24 órán belül köteles helyszíni szemlét tartani, eljárásáról a munkanaplóban feljegyzést készíteni. EVIKINT Kft. a munkanaplóban köteles nyilatkozni arról, hogy a hibás teljesítés miatti felelősségét elismeri-e vagy sem, valamint, hogy a kitűzött határidő alatt az Önkormányzat által tett kifogást milyen módon hárítja el.
      2. Az Önkormányzat a kijavításig, vagy kicserélésig az ellenszolgáltatás arányos részét – a Műszaki leírásban szereplő egységárak alapulvételével – visszatarthatja. Az Önkormányzat jogosult a visszatartott részt a kijavíttatásra, vagy kicserélésre fordítani, amennyiben az EVIKINT Kft. a hibát szerződésszerűen felhívás ellenére sem hárítja el határidőben.
10. Felmondás

Az Önkormányzat az EVIKINT Kft. szerződésszegése miatt azonnali hatályú felmondással élhet, ha

* 1. az EVIKINT Kft. késedelme a munkanaplóba történő bejegyzéstől számított 15 napot meghaladja (5.4. pont),
  2. EVIKINT Kft. az Önkormányzatnak a munkanaplóba tett írásbeli felszólítását követően hibás teljesítését nem javítja, vagy nem cseréli ki a munkanaplóban meghatározott határidő alatt (6.3.2. pont),
  3. nem biztosítja napi 8 órában az 5 fő parkgondnokot a Műszaki leírásban meghatározott helyszínek valamelyikén, és ezen kötelezettségének az Önkormányzat által a munkanaplóba tett írásbeli felszólítását követően 2 napon belül sem tesz eleget,
  4. bármelyik parkgondnok bármelyik helyszínen a Műszaki leírásban meghatározott feladatának valamelyikét negyedik alkalommal is hibásan teljesíti és a negyedik alkalmat megelőzően már három alkalommal az Önkormányzat a parkgondnokok valamelyikének hibás teljesítésével kapcsolatban a munkanaplóba írásbeli bejegyzést tett,
  5. EVIKINT Kft. a felelősségbiztosítását nem tartja fenn folyamatosan, vagy azt a biztosító – bármely okból – megszünteti,
  6. EVIKINT Kft. ellen csőd-, felszámolási-, vagy végelszámolási eljárás indul,

1. Jótállás

EVIKINT Kft. az általa végzett fenntartási munkákra jótállást vállal az alábbiak szerint:

* 1. kertészeti munkák tekintetében: 12 hónap
  2. szakipari munkák tekintetében: 18 hónap
  3. növényekre vonatkozó eredési garancia: 90%

1. Biztosítás
   1. EVIKINT Kft. kötelezi magát, hogy a szerződés időtartama alatt 25.000.000.-Ft/év limithatárú, és 10.000.000.-Ft/káresemény, érvényes szakmai (szolgáltatási, termék) felelősségbiztosítással rendelkezik, amelyet kötvénnyel köteles igazolni az Önkormányzat felé.
   2. EVIKINT Kft. köteles tevékenységével összefüggésben általános felelősségbiztosítást kötni, amely az Önkormányzatot minden – harmadik személynek okozott személyi, dologi, vagyoni – kárral szemben biztosítja.
   3. EVIKINT Kft. köteles a felelősségbiztosítás érvényességét a jogviszony időtartama alatt folyamatosan fenntartani és az Önkormányzat felszólítására a biztosítási kötvényét bemutatni.
2. Egyéb rendelkezések
   1. Az Önkormányzat a teljesítési helyeket a munkanapló megnyitásával adja át az EVIKINT Kft. részére.
   2. EVIKINT Kft. köteles a munkanaplót folyamatosan vezetni az elvégzett fenntartási munkákról, azt az Önkormányzat számára hozzáférhető helyen kell tartania. Az Önkormányzat a munkanaplóba bármikor jogosult betekinteni, abba a munkavégzéssel kapcsolatos észrevételeit, utasításait, valamint az EVIKINT Kft. teljesítésével kapcsolatos kifogásait és felszólítását, valamint a kifogásban közölt hiba elhárítására tűzött határidőt bejegyezni.
   3. A zöldterület-fenntartási munkák teljesítése során az EVIKINT Kft. az Önkormányzat kijelölt képviselője útján tett írásbeli utasítása szerint köteles eljárni. Az Önkormányzat utasítása azonban nem terjedhet ki a munka megszervezésére, illetőleg nem teheti a teljesítést terhesebbé. Az utasítások formája a munkanaplóba történő bejegyzés. Ettől eltérő módon, illetve szóban közölt utasítás nem vehető figyelembe.
   4. Az EVIKINT Kft. a munkavégzés során köteles az Önkormányzatot minden olyan körülményről haladéktalanul értesíteni, amely a munkavégzés eredményességét, vagy határidőre történő elvégzését veszélyezteti, vagy gátolja. Az értesítés a munkanaplóba történő bejegyzéssel történik, a bejegyzéssel egyidejűleg az EVIKINT Kft. az Önkormányzatot rövid úton (a helyszíni felelősnek küldött email, fax) is értesíti. Az értesítés elmulasztásából származó esetleges kárért az EVIKINT Kft. felel.
   5. Ha a zöldterület-fenntartási munkák végzése során az Önkormányzat célszerűtlen, vagy szakszerűtlen utasítást ad erre az EVIKINT Kft. köteles őt a munkanaplóba történő bejegyzés útján figyelmeztetni. A figyelmeztetés elmulasztásából eredő kárért az EVIKINT Kft. felel.
   6. Az EVIKINT Kft. minden hét első munkanapján rövid úton megküldi az Önkormányzat részére a heti munkatervet (hely, idő, munka megjelölésével), a heti munkaterv esetleges változásait az EVIKINT Kft és az Önkormányzat rövid úton egyezteti (email, fax). Az Önkormányzat – kijelölt képviselője útján – a zöldterület-fenntartási munkák teljesítését folyamatosan ellenőrzi. Az ellenőrzés eredményét legalább 7 naponként a munkanaplóba történő bejegyzés útján igazolja.
   7. Szerződő feleket jelen szerződés teljesítése érdekében folyamatos együttműködési kötelezettség terheli, amelynek során kölcsönösen tájékoztatják egymást minden olyan körülményről, amely a tevékenység ellátását befolyásolja, vagy akadályozza.
   8. Jelen szerződés kizárólag írásban módosítható.
   9. Az EVIKINT Kft. a feladat-ellátás teljesítés során teljesítési segéd (alvállalkozó) igénybevételére jogosult.
   10. EVIKINT Kft. részéről a jelen szerződésben rögzített feladat-ellátási teljesítését felelős képviselője: …………………………………

Az Önkormányzatnak a jelen szerződésben meghatározott feladatok teljesítéséért kijelölt helyszíni felelős képviselője: Szabó Réka környezetvédelmi referens.

Jelen szerződésben nem szabályozott kérdésekben a Ptk., a 2008. évi XLVI. törvény, a 27/2008. (XII. 3.) KvVM-EüM együttes rendelet, a 2000. évi XLIII. törvény, valamint a feladatellátás teljesítést szabályozó vonatkozó jogszabályok rendelkezései irányadók.

Melléklet: Műszaki leírás (beleértve az Éves Fenntartási Tervet)

Budapest, 2012. …………………….

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Budapest Főváros VII. kerület EVIKINT Kft.**

**Erzsébetváros Önkormányzata**