1. melléklet

**Közszolgáltatási szerződés keretében ellátandó feladatai**

Az együttműködésének jogszabályi alapja az 1997. évi CXL törvény 76.§ (2) bek. c, pontja, 79.§-a és Budapest Főváros VII. kerület Erzsébetváros Önkormányzata Képviselő-testülete 41/2003. (XII. 22.) számú rendeletének 2.§-a és 4.§-a, melyek körülírják a közművelődési feladatellátás megállapodásban végezhető kulturális tevékenységek körét és azok kereteit.

1. Az **ERöMŰVHÁZ** Nonprofit Kft székhelyén, illetve telephelyén erzsébetvárosi lakosság részére közösségi színtér fenntartásával biztosítja a közművelődés lehetőségét.
2. Az **ERöMŰVHÁZ** Nonprofit Kft**.** segíti a kerület hagyományainak megteremtését, ápolását, értékeinek védelmét, a polgári életmód fejlesztését. Ezen belül lehetőséget biztosít a helyi művészeti értékek bemutatására, segíti a művelődési szokások gazdagítását, információt nyújt. Lehetőségeihez mérten szervez képző és fotóművészeti kiállításokat, különös tekintettel a kerületben fellelhető, illetve kerületi kötődésű alkotók és értékek megismerése érdekében.
3. Bemutatkozási lehetőséget ad egyes művészeti jellegű egyesületeknek, illetve művészeti előadásokat szervez.
4. A székhelyén működő klubok, körök, egyesületek, civil szervezetek, művészeti csoportok részére helyiséget, igény esetén szakmai segítséget biztosít.
5. Az **ERöMŰVHÁZ** Nonprofit Kft.szakmai kapcsolatot tart fenn a civil szervezetekkel, támogatja a különböző életkorú és értékrendszerű civil szervezetek közismertségének növelését, számukra bemutatkozási és találkozási lehetőséget biztosít.
6. Feladata speciális szórakozási alkalmak megteremtése a kerület időskorú lakossága, illetve egyes ifjúsági csoportjai számára.
7. Adottságait figyelembe véve és lehetőségeihez mérten térítésért helyet biztosít egyes, a tanulóifjúságot érintő összejövetelekhez (tanácskozások, tudományos előadások, vitaestek), kulturális igényeik színvonalas gazdagításához (színházi műhely, zenei estek, táncház). A szabadidő kulturált környezetben történő eltöltéséhez fokozatosan megteremti a minőségi feltételeket, büfét alakít ki és működtet és bővíti azokat a lehetőségeket az épület közösségi terében, amelyek a napi tájékozódást elősegítik (sajtóolvasás, tévé, internet, Wifi).
8. A helyi társadalom közösségi életének működését vállalkozói találkozók, szakmai bemutatók, tanácskozások szervezésével segíti. Az **ERöMŰVHÁZ** Nonprofit Kft. a rendelkezésére álló helyiségeiben és szakmai erőforrásai igénybevételével a tevékenység jellegétől függően kedvezményes, illetve piaci áron nyújt szolgáltatásokat a kerület civil szervezetei, polgárai, önszerveződő közösségei és más egyéb szervezetei részére.
9. Általános nyitvatartási idő alatt információs szolgáltató tevékenységet végez, a lakosság részére kulturális programokról. Programkínálatával a lakosság számára havonta jelenik meg.
10. Kiemelt figyelmet fordít a gyermek és ifjúsági korosztály művelődési, kulturális élete fejlesztésére, az iskolarendszeren kívüli öntevékeny csoportok, körök, tanfolyamok tevékenységének szakmai támogatására, az élet minőséget és élet esélyt javító formák működtetésének segítésére. Igazodva a tanévhez óvodástól a középiskolás korosztályig gyermek és ifjúsági rendezvények megszervezésében és megrendezésében közreműködik. Az intézményen belül Ifjúsági pont működését biztosítja, az ifjúsági korosztály széleskörű tájékoztatásához folyamatosan biztosítja a szükséges információkat.
11. Az **ERöMŰVHÁZ** Nonprofit Kft. feladata továbbá a Róth Miksa Emlékház és Gyűjtemény állandó heti nyitva tartásának és működtetésének (szakszerű tárlatvezetés) biztosítása.
12. A közművelődési feladatok megvalósításában közreműködő alkalmazott szakképzettségét illetően a felek a vonatkozó jogszabályokban megfogalmazott követelményeket tekintik mérvadónak.
13. Az **ERöMŰVHÁZ** Nonprofit Kft. – külön megállapodás alapján - az állami, nemzeti, helyi önkormányzati ünnepek, fesztiválok és egyéb rendezvények koordinálása, szervezése, lebonyolítása, a megrendelővel egyeztetett szakmai és költségvetési tervezet alapján.